INTUCH แจกปันผล 2.34บาท/หุ้น
INTUCH  อนุมัติการจ่ายเงินปันผลหุ้นละ 2.34 บาท คิดเป็นจำนวนเงินทั้งสิ้นประมาณ 7,503 ล้านบาท
26 ธ.ค. 2554

INTUCH  อนุมัติการจ่ายเงินปันผลหุ้นละ 2.34 บาท คิดเป็นจำนวนเงินทั้งสิ้นประมาณ 7,503 ล้านบาท 
นายสมประสงค์ บุญยะชัย กรรมการ บริษัท ชิน คอร์ปอเรชั่น (INTUCH) แจ้งว่า ที่ประชุมคณะกรรมการบริษัทได้อนุมัติการจ่ายเงินปันผลระหว่างกาลสำหรับงวดตั้งแต่ 11 ส.ค. ถึง 25 ธ.ค.2554 ในอัตราหุ้นละ 2.34 บาท คิดเป็นจำนวนเงินทั้งสิ้นประมาณ 7,503 ล้านบาท  ทั้งนี่ผลประกอบการในงวดดังกล่าวได้รวมกำไรจากการขายเงินลงทุนจำนวน 7,499 ล้านบาท  หลังหักค่าใช้จ่ายที่เกี่ยวข้องจากการขายหุ้นบริษัท แอดวานซ์ อินโฟร์ เวอร์วิส (ADVANC) บางส่วน จำนวน 61 ล้านหุ้น ให้กับ Singtel Strategic Investments Pte. Ltd. ในราคาหุ้นละ 130 บาท ซึ่งบริษัทได้ทำรายการขายหุ้นเรียบร้อยแล้วในวันที่ 23 ธ.ค. 2554 ทั้งนี้ บริษัท กำหนดปิดสมุดทะเบียนพักการโอนหุ้นเพื่อกำหนดสิทธิของผู้ถือหุ้นในการรับเงินปันผลในวันที่ 10 ม.ค. 55 วันที่ไม่ได้รับสิทธิปันผล(XD) 5 ม.ค. 55 และกำหนดจ่ายเงินปันผลในวันที่ 23 ม.ค. 55
นอกจากนี้คณะกรรมการ ยังรับทราบการลาออกจากตำแหน่งกรรมการของนายอารักษ์ ชลธาร์นนท์ โดยมีผลตั้งแต่วันที่ 26 ธ.ค.2554 เป็นต้นไป และอนุมัติการแต่งตั้งนายประเสริฐ บุญสัมพันธ์ เข้าดำรงตำแหน่งกรรมการและกรรมการอิสระ แทนนายอารักษ์ ชลธาร์นนท์ โดยมีผลตั้งแต่วันที่ 26 ธันวาคม 2554 เป็นต้นไป